Enantes d'a invasión musulmana a mayor part d'a población yera d'orichen hispanorromán y en principio cristians catolicos en a suya mayoría. Bi heba una minoría dirichent visigoda, una minoría chodiga y poblacions poco romanizadas en o norte, belunas lingüisticament no romanizadas como os vascons. Dimpués d'a invasión musulmana población autoctona recibió a denominación d'andalusís y se distinguiba entre andalusís cristians (mozarabes) y andalusís convertius a lo Islam (muladís). En os primers sieglos conservaban a luenga romanica propia (parlas mozarabes).